paragraph_text: Gradski muzej Varaždin ustanova je koja čuva, prikuplja i predstavlja duhovnu i materijalnu baštinu varaždinskoga područja. Uz prikupljanje i obradu građe, u muzeju se odvijaju i različiti programi, poput likovnih i tematskih izložaba, koncerata, kazališnih predstava, književnih manifestacija, stručnih skupova, pa i komercijalnih manifestacija (auto-showovi ili modne revije).